
Fluorozott nukleozidszármazékok

Kulcsszavak: nukleozid, fluor, gyógyszerkémia, morfolínó
A fluor nagyon gyakori alkotóeleme gyógyszermolekuláknak. Ennek oka, hogy a fluor
beépítése biológiailag aktív molekulákba gyakran előnyösen módosítja tulajdonságaikat,
könnyedén használható a molekula lipofobicitásának, pKa-értékének, metabolikus
stabilitásának és konformációjának modulációjára.
A nukleozidszármazékok az antivirális ágensek fontos csoportját képezik, illetve egyes
képviselőik tumorellenes terápiában is használatosak. Az antivirális hatóanyagok száma
alacsony, így indokolt új nukleozidszármazékok előállítása és vizsgálata.
A nukleozidszármazékok közül fontosak a morfolínók, melyekben a furanózgyűrű helyett
morfolingyűrűt találhatunk. Az ilyen nukleozidszármazékokat antiszensz oligomerekként
már használják génterápiában, pl. a Duchenne-féle izomsorvadás kezelésében.
Ennek megfelelően kutatásunk célja olyan nukleozidszármazékok szintézise volt, melyek
morfolingyűrűt tartalmaznak, és a morfolingyűrű nitrogénjéhez különböző fluoroalkilcsoportok kapcsolódnak. A szintetikus módosításokat elsősorban adenozinon és uridinen
végeztük.
A fluoros csoport bevitelére két módszert alkalmaztunk: a megfelelően védett nukleozid
furanózgyűrűjének gyűrűhasadással járó oxidációja után reduktív amináláson keresztül
végbemenő gyűrűzárást végeztünk allil-aminnal. Az így nyert morfolínó-nukleozidok Nallil csoportjára különböző perfluoro-alkil-jodidokat (perfluorobutil, -hexil és -oktiljodidokat) addicionáltunk gyökös mechanizmusú fotokémiai reakcióval.Az addíciók
optimalizálására különböző módszereket alkalmaztunk: a besugárzást UV- vagy kék
fénnyel végeztük, iniciátornak: benzofenont; tributil-foszfint és réz(I)-jodidot; trifenilfoszfint és réz(I)-jodidot; vagy trietil-amint használtunk. Teszteltünk egy termoiniciációs
reakciót is, iniciátornak azo-bisz-izobutironitrilt alkalmaztunk.
A megfelelő reagens hiányában N-trifluorometilezést ilyen úton nem hajthattuk végre, így
alternatív úton végeztük el ezt a módosítást: a szabad nukleozid-morfolínó származékot a
morfolin-nitrogénen ditiokarbamáttá alakítottuk, majd ezt a származékot fluoroztuk dietilamino-kén-trifluorid és N-bróm-szukcinimid segítségével, így kapva az Ntrifluorometilezett terméket (adenozin-, citidin- és uridin-származékok).



